b'\n_START_ARTICLE_\nRozalimas\n_START_SECTION_\nPavadinimo kilm\xc4\x97\n_START_PARAGRAPH_\nMiestelio vardo kilm\xc4\x97 n\xc4\x97ra ai\xc5\xa1ki. Gali b\xc5\xabti, kad jis dirbtinai sudarytas i\xc5\xa1 Padubysio dvaro savininko Drabi\xc5\xa1iaus \xc5\xbemonos vardo Rozalija. Tai atsitik\xc4\x99 po to, kad 1755 m. paveld\xc4\x97j\xc4\x99 Padubysio dvar\xc4\x85 Drabi\xc5\xa1iai (Adomas ir \xc5\xbemona Rozalija Belozarait\xc4\x97) \xc4\xafsteig\xc4\x97 ba\xc5\xbeny\xc4\x8di\xc4\x85 ir b\xc5\xabsim\xc4\x85 miestel\xc4\xaf pavadino Rozalimu. Kadangi 1738 m. dabartinio Rozalimo vietoje gyvenviet\xc4\x97s dar neb\xc5\xabta, tod\xc4\x97l galima manyti, kad pavadinimas atsirado v\xc4\x97liau. Ta\xc4\x8diau veikiausiai pirmesnioji pavadinimo lytis buvo Rozalinas, taip jis minimas iki pat XIX a. pabaigos. Toks miestelio vardo variantas labiau b\xc5\xabdingas vietoms, kuriose buvo didesn\xc4\x97 slav\xc5\xb3 kalb\xc5\xb3 \xc4\xaftaka. XX a. 1-ojoje pus\xc4\x97je miestelis minimas kaip Razalimas.'